**Представено от «КУМУС» ЕООД , уведомление за инвестиционно предложение (ИП) за: «Предприятие за преработка на мляко и производство на млечни продукти», в ПИ с идентификатор 38875.37.24, м. «Солишова падина», землище с. Костелево, общ. Враца, обл. Враца,**

Във връзка с внесено в РИОСВ- Враца уведомление от «КУМУС» ЕООД за инвестиционно предложение (ИП) за: «Предприятие за преработка на мляко и производство на млечни продукти», в ПИ с идентификатор 38875.37.24, м. «Солишова падина», землище с. Костелево, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Изграждане на Предприятие за преработка на мляко и производство на млечни продукти.

 - За реализиране на ИП ще бъде изграден цех за преработване на мляко и доставка на ново оборудване за производство и съхранение на млечни продукти.

 - Предвижда се промяна предназначението на земеделска земя за неземеделски цели.

 - Доставката и монтажа на оборудването за преработка на мляко, ще се монтира в цеха, който ще бъде изграден от термопанели върху съществуваща площадка.

 - Основните технологични процеси са: приемане и окачествяване на суровото мляко; производство на млечни продукти; приемане на помощни материали и тяхното съхранение; експедиция на готовите продукти.

 - За брак от производството ще се сключи договор с екарисаж. Суроватката ще се предава с търговски документи на животновъди или ще се използват услугите на екарисаж.

 - По време на строителството няма да се ползват природни ресурси. По време на експлоатация ще се използва вода, която ще се взема от овцефермата, която е прикачена към ВиК Враца.

 - Предприятието ще се върже към локалната пречиствателна станция на фермата. От там отпадните води отиват в съществуваща от много години на обекта изгребна яма, която ще се почиства периодично от специализирана фирма, с която ще се сключи договор.

 - В горепосочения имот има съществуваща и действаща овцеферма. По отношение на овцефермата има издаден от РИОСВ-Враца административен акт – Решение № ВР-20-ПР/2016г. за преценяване на необходимостта от извършване на ОВОС от 17.08.2016., с характер на решението, да не се извършва ОВОС.

 - В имота има изградена необходимата инфраструктура- пътища, електроснабдяване, трафопост, водоснабдяване, и т.н. Няма необходимост от изграждане на нови, ще се ползват съществуващите.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 7, б. “в”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-133-(5) от 26.04.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* ПУРБ в Дунавски район, при спазване на мерките посочени в т. 1.1.2 от настоящото становище.

 - Допустимо *спрямо* ПУРН 2022 - 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2022 - 2027 г.

 - Съгласно ПУРН 2022 - 2027 г., ИП *не попада* в РЗПРН, утвърдени от Министъра на околната среда и водите със Заповед РД-804/10.08.2021 г.

 - Към настоящия момент, ИП *не попада*в СОЗ учредени по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.).

 С цел опазване на водоизточниците, използвани за питейно-битово водоснабдяване, в случаите когато не е учредена СОЗ, около водовземното съоръжение, се определя буферна зона с радиус 1 000 м. В буферната зона е необходимо да се спазват ограничения, съгласно *Приложение № 1 към Национален каталог от мерки към ПУРБ.*

 Съгласно наличната в БДДР информация. ИП *не попада* в буферни зони с радиус 1 000 м около водовземни съоръжения за питейно-битово водоснабдяване без определена СОЗ.

 - Реализацията на разглежданото ИП *е допустима* спрямо целите и мерките, определени в ПУРБ Дунавски район за периода 2016 - 2021 г. и ПУРН Дунавски район за периода 2022 - 2027г., и не се очаква да окаже негативно въздействие върху водите и водните екосистеми, при спазване на мерките, посочени в т. 1 и законовите изисквания посочени в т. 2 от настоящото становище.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) -на 2,100 км и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.) - на 2,700 км.

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 **ІІІ. По отношение на изискванията на Закона за водите (ЗВ):**

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Враца, обл. Враца, кметство с. Костелево, общ. Враца, БДДР*

 /отговорено от РИОСВ-Враца на 30.04.2024г./